སྤྱི་ལོ་༢༠༡༥ཟླ་བ་༦ཚེས་༢༤ཉིན་ཨ་རིའི་གྲོས་ཚོགས་ནང་བོད་དོན་སྐོར་གྲོས་ཆོད་ཅིག་གཏན་འབེབས་གནང་བའི་ནང་༼བཙན་བྱོལ་བོད་མིའི་འོས་བསྡུའི་ལས་རིམ་ལ་རྒྱལ་སྤྱིའི་སྤྱི་ཚོགས་ནས་དོ་སྣང་སྤྲོད་དགོས་དང་སློབ་སྟོན་ཡང་བྱེད་དགོས།༽ཞེས་འབོད་སྐུལ་གནང་ཡོད་པ་རེད།ང་ཚོས་ཤེས་རྟོགས་ལ་འདི་ནི་ད་ལྟ་བར་གཞུང་ཞིག་གིས་བཙན་བྱོལ་བོད་མིའི་འོས་བསྡུར་དོ་སྣང་ཙམ་མ་ཟད་སློབ་སྟོན་དགོས་པའི་འབོད་སྐུལ་གནང་བ་ཐོག་མ་དེ་རེད།འདི་ནས་ཤེས་དགོས་པ་ཞིག་ལ་ང་ཚོའི་འོས་བསྡུའི་ལས་རིམ་ལ་རྒྱལ་སྤྱིའི་སྤྱི་ཚོགས་ནས་དོ་སྣང་དང་མིག་བལྟ་བྱེད་བཞིན་ཡོད་པ་གསལ་པོ་རེད།